མངའ་སྡེ་གཞུང་ནས་ཆོག་མཆན་མེད་པར་ཆུ་གློག་བེད་སྤྱོད་བཏང་བ་སོགས་ཀྱི་ནག་ཉེས་འོག་ཧི་མ་ཅལ་མངའ་སྡེའི་ནང་ཁྱོན་མགྲོན་ཁང་༤༠༠ལྷག་གི་ཆུ་གློག་བཅད་འདུགཉེ་སྔོན་ཧི་མ་ཅལ་མཐོ་རིམ་ཁྲིམས་ཁང་ནས་བཀའ་རྒྱ་བསྒྲགས་ཏེ།མངའ་སྡེའི་ཡུལ་སྐོར་སྤྲོ་འཆམ་ལས་ཁུངས་ནས་ཆོག་མཆན་མེད་པར་ཆུ་གློག་བེད་སྤྱོད་བཏང་བ་དང་།ཐོག་རྩེག་གི་ཚད་གཞི་ལས་བརྒལ་བ་སོགས་ཀྱི་ནག་ཉེས་འོགདྷ་རམ་ས་ལ་མེག་གྷན་ཁུལ་གྱི་མགྲོན་ཁང་༥༥ཡི་ཆུ་གློག་བཅད་དེ་མགྲོན་པོར་སྣེ་ལེན་བྱེད་ཐབས་བྲལ་ཡོད་སྟབས།འདི་གའི་གསར་འགོད་པས་འབྲེལ་ཡོད་ལ་སྐད་ཆ་དྲིས་ནས་རྒྱུས་ལོན་བྱུང་བ་ལྟར་ན།མེག་གྷན་དང་བྷག་སུའུ།དྷ་ཤོད་བཅས་ནས་རྒྱ་གར་དང་བོད་པའི་མགྲོན་ཁང་ཁྱོན་༡༩༣དང་།ཧི་མ་ཅལ་མངའ་སྡེ་ཁྱོན་ཡོངས་ནང་མགྲོན་ཁང་༤༠༠ལྷག་གི་ཆུ་གློག་བཅད་ཡོད་འདུག